Α4-0076/96

Ψήφισμα σχετικά με τις κατευθύνσεις για τη διαδικασία του προϋπολογισμού 1997 - Τμήμα ΙΙΙ - Επιτροπή

Το Ευρωπαϊκό Κοινοβούλιο,

- έχοντας υπόψη το πλαίσιο των σημερινών δημοσιονομικών προοπτικών, που εγκρίθηκαν με τη Διοργανική Συμφωνία της 29ης Οκτωβρίου 1993, για τη δημοσιονομική πειθαρχία και τη βελτίωση της διαδικασίας του προϋπολογισμού,

- έχοντας υπόψη το ανώτατο όριο των ιδίων πόρων της ΕΕ, όπως καθορίστηκε στη σύνοδο κορυφής του Εδιμβούργου τον Δεκέμβριο του 1992,

- έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 1994 ((ΕΕ C 303 της 14.11.1995)),

- έχοντας υπόψη την έκθεση της Επιτροπής Προϋπολογισμών (Α4-0076/96) και τις γνωμοδοτήσεις της Επιτροπής Κοινωνικών Υποθέσεων και Απασχόλησης, της Επιτροπής Περιφερειακής Πολιτικής και της Επιτροπής Έρευνας, Τεχνολογικής Ανάπτυξης και Ενέργειας

Α. λαμβάνοντας υπόψη ότι οι αρχές που εξαγγέλλονται στη Συνθήκη για την Ευρωπαϊκή Ένωση πρέπει να τηρούνται στον τομέα του προϋπολογισμού,

Β. λαμβάνοντας υπόψη ότι τα θεσμικά όργανα της Ευρωπαϊκής Ένωσης οφείλουν να χρησιμοποιούν τις κοινοτικές πιστώσεις κατά τρόπο αποτελεσματικό και βέλτιστο, στο πλαίσιο των διαθέσιμων πόρων, λαμβάνοντας υπόψη τους οικονομικούς και δημοσιονομικούς περιορισμούς των κρατών μελών,

Γ. λαμβάνοντας υπόψη ότι οι Ευρωπαίοι πολίτες πρέπει να ενημερώνονται καλύτερα και να συμμετέχουν ενεργότερα στις ενέργειες που δρομολογεί η Ένωση και στα σχέδια που αναπτύσσονται στο πλαίσιό της,

Δ. έχοντας υπόψη τις προτεραιότητες που όρισαν ο Πρόεδρος Santer και ο Επίτροπος Liikanen στο Ευρωπαϊκό Κοινοβούλιο, τονίζοντας την ανάγκη έγκρισης ενός προϋπολογισμού ο οποίος θα προωθήσει τη δημιουργία θέσεων απασχόλησης[semigr ]

Ε. λαμβάνοντας υπόψη ότι πρέπει να είναι εμφανές ότι η Ευρωπαϊκή Ένωση ενεργεί προς μία δημοκρατική κατεύθυνση και προς μεγαλύτερη διαφάνεια,

ΣΤ. λαμβάνοντας υπόψη ότι η αύξηση του διαθέσιμου δημοσιονομικού πλαισίου για το 1997, με βάση τις δημοσιονομικές προοπτικές, θα είναι μόλις της τάξης του 4% περίπου, ενώ θα έχει αυξηθεί κατά 7% το 1996, και ότι το γεγονός αυτό καθιστά ακόμη περισσότερο αναγκαία την επιδίωξη δημοσιονομικών οικονομιών[semigr ]

Ζ. λαμβάνοντας υπόψη ότι η τάση υποτίμησης του Ecu σε σχέση με το βελγικό φράγκο αντιστράφηκε, γεγονός που προκαλεί μικρότερη αύξηση σε σχέση με τις προβλέψεις,

Η. λαμβάνοντας υπόψη ότι ο προϋπολογισμός 1997 θα πρέπει οπωσδήποτε να διαμορφωθεί με την προοπτική των θετικών αποτελεσμάτων στα οποία ελπίζεται να καταλήξει η Διακυβερνητική Διάσκεψη,

ΓΕΝΙΚΑ ΘΕΜΑΤΑ

1. προειδοποιεί τις κυβερνήσεις για τη δημοσιονομική αβεβαιότητα που υπάρχει σήμερα, ενόσω η απόφαση σχετικά με τους ίδιους πόρους δεν έχει ακόμα κυρωθεί, καθώς και για τις τυχόν συνέπειες της μη έναρξης ισχύος των αποφάσεων του 1992[semigr ]

2. φρονεί ότι η ενδεχόμενη μη έναρξη ισχύος της απόφασης σχετικά με τους ίδιους πόρους θα δημιουργήσει έλλειμμα πιστώσεων πληρωμών 2,4 δισ. Ecu περίπου, πράγμα που δεν θα επιτρέψει στην Ένωση να τηρήσει τις υποχρεώσεις της έναντι των γεωργών (ΕΓΤΠΕ - Τμήμα Εγγυήσεων), των περιφερειών (διαρθρωτικά ταμεία), των διευρωπαϊκών δικτύων, τις υποχρεώσεις της προς τρίτες χώρες, όπως PHARE, TACIS και MEDA, και σε σχέση με την ανοικοδόμηση της πρώην Γιουγκοσλαβίας[semigr ]

3. θεωρεί ότι, στα πλαίσια των ισχυουσών δημοσιονομικών προοπτικών, είναι δύσκολη η χρηματοδότηση των βασικών πολιτικών της ΕΕ[semigr ]

4. υπενθυμίζει τη βούλησή του να εγκριθεί ένας προϋπολογισμός για το 1997 ο οποίος θα ανταποκρίνεται ουσιαστικότερα στην βούληση των πολιτών, που θα δημιουργεί θέσεις εργασίας και θα βοηθεί τα κράτη μέλη στις προσπάθειές τους να επιτύχουν τα κριτήρια σύγκλισης που καθορίζει η Συνθήκη για την ΕΕ για την ολοκλήρωση της Οικονομικής και Νομισματικής Ένωσης[semigr ] ζητεί από την Επιτροπή να προτείνει στην αρμόδια για τον προϋπολογισμό αρχή, στο πλαίσιο των ανωτάτων ορίων που καθόρισε η Επιτροπή στην ανακοίνωσή της της 28ης Φεβρουαρίου 1996, τη χρηματοδότηση του συνόλου των γεωργικών δαπανών, συμπεριλαμβανομένου του προγράμματος PHARE, από την κατηγορία 1, προκειμένου να χρηματοδοτηθούν οι νέες ανάγκες της Ένωσης για το 1997 χωρίς να αυξηθεί η συνεισφορά των κρατών μελών στον κοινοτικό προϋπολογισμό.

5. τονίζει, αφετέρου, την ανάγκη να καταστήσει δυνατή το Συμβούλιο την επίτευξη συμφωνίας προς τέτοια κατεύθυνση, αρχίζοντας νωρίς διάλογο με το Ευρωπαϊκό Κοινοβούλιο προκειμένου να καθορισθούν κοινές προτεραιότητες για όλες τις δαπάνες της Ευρωπαϊκής Ένωσης[semigr ]

6. καλεί, στο πλαίσιο αυτό, την Επιτροπή και το Συμβούλιο να συμφωνήσουν για τη διεξαγωγή συνεδριάσεων συνεννόησης πριν από την πρώτη ανάγνωση του προϋπολογισμού[semigr ] στο πλαίσιο αυτό, κάθε σκέλος της αρμόδιας για τον προϋπολογισμό αρχής λαμβάνει τα απαιτούμενα μέτρα ώστε τα αποτελέσματα που θα επιτευχθούν κατά τις συνεννοήσεις να είναι σεβαστά καθόλη τη διαδικασία του προϋπολογισμού[semigr ]

7. φρονεί ότι ο προϋπολογισμός 1997 πρέπει να ανταποκρίνεται, κατά κύριο λόγο, στις ακόλουθες προτεραιότητες:

- μέτρα για την ενίσχυση της δημιουργίας θέσεων απασχόλησης και την οικονομική και κοινωνική συνοχή, με επενδύσεις στις υποδομές και την έρευνα, υποστήριξη των ΜΜΕ και αξιοποίηση του ανθρώπινου δυναμικού, ιδίως με ενέργειες για την καταπολέμηση της ανεργίας των νέων και του συνεχούς κοινωνικού αποκλεισμού[semigr ]

- αύξηση της ικανότητας της ΕΕ να βελτιώσει ιδίως την αποτελεσματικότητα της διαχείρισης της εξωτερικής της πολιτικής[semigr ]

- μέριμνα για τις επιταγές σε θέματα περιβάλλοντος κατά την εφαρμογή των διαφόρων πολιτικών της ΕΕ (όπως π.χ. της πολιτικής γεωργίας και της πολιτικής μεταφορών)[semigr ]

8. καλεί την Επιτροπή να προτείνει μια ουσιαστική πρωτοβουλία στον τομέα της πολιτικής για τους πρόσφυγες, συνυπολογίζοντας τις εσωτερικές και εξωτερικές πτυχές, με ιδιαίτερη αναφορά στην ιδέα του καταμερισμού της ευθύνης των κρατών μελών της Ευρωπαϊκής Ένωσης[semigr ]

9. τονίζει ιδιαίτερα ότι είναι αποφασισμένο να παρακολουθεί από κοντά την εκτέλεση του προϋπολογισμού της ΕΕ, δίνοντας έμφαση κυρίως στην ποιότητα παρά στον όγκο των δαπανών και, στο πλαίσιο αυτό, να συνεχίσει τις προσπάθειές του για την καταπολέμηση της απάτης[semigr ] ζητεί την επίσπευση της διαδικασίας Notenboom-Bourlanges για τις 31 Αυγούστου 1996, παράλληλα με την ειδική έκθεση της Επιτροπής για την εκτέλεση του προϋπολογισμού 1996[semigr ] επιζητώντας την αξιοποίηση των χρημάτων, φρονεί ότι ο προϋπολογισμός 1997 πρέπει να εστιάζεται στα ακόλουθα θέματα:

- πρώτα βήματα προς την αναδιάρθρωση με στόχο να καταστεί η διοίκηση της Κοινότητας αποτελεσματικότερη και ελαστικότερη και η πολιτική της στον τομέα των ακινήτων συνεπέστερη[semigr ]

- συνέχιση του εξορθολογισμού της ενημερωτικής πολιτικής της Ευρωπαϊκής Ένωσης, με την ενθάρρυνση της ανάπτυξης ενός διοργανικού συστήματος[semigr ]

- στενότερος έλεγχος των πόρων που επενδύονται σε τρίτες χώρες, χωρίς να υποτιμάται καθόλου το θέμα της όλης λειτουργίας των αντιπροσωπειών της Ένωσης[semigr ]

φρονεί ότι η επιλεκτική χρήση του αποθεματικού θα συμβάλει ουσιαστικά στην επίτευξη των ως άνω στόχων[semigr ]

10. υπενθυμίζει το ψήφισμά του της 12ης Δεκεμβρίου 1995 για την ανακοίνωση της Επιτροπής προς την αρχή του προϋπολογισμού σχετικά με τις νομικές βάσεις και τα ανώτατα ποσά ((ΕΕ C 17 της 22.01.1996, σελ. 27)), και συγκεκριμένα την υποχρέωση, που θεσπίζει η Συνθήκη, για την εξασφάλιση επαρκώς ευέλικτης κατάρτισης και λειτουργίας του προϋπολογισμού[semigr ] είναι έτοιμο, ενόψει της προοπτικής αυτής, να εξετάσει κατάλληλες λύσεις που θα αποσκοπούν στην επίτευξη των στόχων που ορίζουν οι συνθήκες και στην επίλυση των προβλημάτων που σχετίζονται με τις νομικές βάσεις, στο πλαίσιο τριμερούς σύσκεψης[semigr ]

Κατάταξη

11. εκφράζει την ικανοποίησή του για την έναρξη διαπραγματεύσεων με το Συμβούλιο όσον αφορά την κατάταξη των δαπανών, μετά τη συμφωνία της 19ης Δεκεμβρίου 1995 που επέτρεψε την οριστική έγκριση του προϋπολογισμού 1995[semigr ] φρονεί ότι με την τριμερή σύσκεψη της 16ης Απριλίου 1996 θα πρέπει να σημειωθεί σημαντική πρόοδος επί του θέματος[semigr ] κρίνει ότι η πραγματική λύση στα προβλήματα κατάταξης δεν μπορεί να επιτευχθεί παρά μόνο μετά από ριζική αναθεώρηση των Συνθηκών, που θα έχει ως αποτέλεσμα μια νέα θεσμική ισορροπία με ενεργότερη συμμετοχή του Κοινοβουλίου στη νομοθετική διαδικασία (διεύρυνση των διαδικασιών του άρθρου 189Β), πράγμα που συνεπάγεται εκ παραλλήλου εξουσία συναπόφασης των δύο σκελών της αρμόδιας για τον προϋπολογισμό αρχής, για το σύνολο του προϋπολογισμού[semigr ]

12. φρονεί ότι η διαπραγμάτευση αυτή πρέπει να καταλήξει σε συμφωνία σχετικά με τα προς εγγραφή στον προϋπολογισμό ποσά, ώστε να μπορέσει η Ένωση να τηρήσει τις δεσμεύσεις της, κυρίως όσον αφορά το ΕΓΤΠΕ-Τμήμα Εγγυήσεων και τις διεθνείς συμφωνίες αλιείας[semigr ] υπενθυμίζει, εξάλλου, ότι η διαδικασία του προϋπολογισμού δεν μπορεί να αμφισβητεί τις νομοθετικές αποφάσεις που ρυθμίζουν τις διάφορες πολιτικές της Ένωσης[semigr ]

13. έχοντας υπόψη τις προαναφερθείσες προτεραιότητες και έχοντας ζητήσει τη γνώμη των ειδικευμένων επιτροπών του, αποφασίζει να μην περιορίσει το παρόν ψήφισμα στις δημοσιονομικές προτεραιότητες που αναφέρονται στις προηγούμενες παραγράφους[semigr ] φρονεί ότι είναι χρήσιμη η εξέταση, κεφάλαιο προς κεφάλαιο, των προβλημάτων στα οποία θα πρέπει να επιδειχθεί ιδιαίτερη προσοχή κατά τη διαδικασία του προϋπολογισμού 1997[semigr ]

Κεφάλαιο 1: Γεωργία

14. ζητεί από το Συμβούλιο να συμφωνήσει, πριν από την υποβολή του ΠΣΠ, σχετικά με τη μέθοδο που θα πρέπει να ακολουθηθεί για την εξέταση όλων των γεωργικών δαπανών, προκειμένου να αξιολογηθούν επακριβώς οι δημοσιονομικές ανάγκες του ΕΓΤΠΕ[semigr ]

15. ζητεί από την Επιτροπή να συνοδεύσει τις προτάσεις του ΠΣΠ με έγγραφα στα οποία θα διευκρινίζονται, για κάθε κονδύλι, οι παρατηρήσεις που δικαιολογούν το προτεινόμενο ποσόν, κυρίως όσον αφορά τις διάφορες «επιλογές» που προτείνονται[semigr ]

16. καλεί τις αρμόδιες επιτροπές να υποβάλουν έκθεση στην ολομέλεια πριν από τη συνεννόηση του Ιουλίου με το Συμβούλιο σχετικά με τα αποτελέσματα της ad hoc διαδικασίας συνεννοήσεων που προβλέπει η Διοργανική Συμφωνία[semigr ]

Κεφάλαιο 2. Διαρθρωτικά Ταμεία

17. παρατηρεί ότι η μειωμένη εκτέλεση των διαρθρωτικών πόρων ανήλθε σε ανησυχητικά επίπεδα (1,7 δισ. το 1994 και 2 δισ. το 1995) και ζητεί, κατά συνέπεια, από την Επιτροπή Ελέγχου του Προϋπολογισμού να εκπονήσει ειδική έκθεση σχετικά με τα αίτια της μη εκτέλεσης αυτής[semigr ] ζητεί από την Επιτροπή να διαβιβάσει στην αρμόδια για τον προϋπολογισμό αρχή, πριν από την 1η Σεπτεμβρίου 1996, έκθεση σχετικά με τα αίτια του προβλήματος αυτού, με τη βοήθεια των εθνικών αρχών και με στόχο τη βελτίωση του οικονομικού σχεδιασμού, την επίσπευση των πληρωμών και προκειμένου να καταστήσει ευχερέστερη τη συμμόρφωση προς τους κανόνες εφαρμογής[semigr ]

18. ζητεί από την Επιτροπή να σεβαστεί τα ψηφίσματα του Κοινοβουλίου (συγκεκριμένα τα ψηφίσματα της 5ης Μαΐου 1994 ((ΕΕ C 205 της 25.07.1994, σελ. 412)) για τις διάφορες κοινοτικές πρωτοβουλίες και της 28ης Μαρτίου 1996 ((ΣΠ της ημερομηνίας αυτής, Μέρος ΙΙ, σημείο )) σχετικά με τη χορήγηση του αποθεματικού ορισμένων κοινοτικών πρωτοβουλιών, μέχρι το τέλος του 1999 ιδιαίτερα όσον αφορά την ενίσχυση των βιομηχανικών πρωτοβουλιών, όπως RECHAR, RETEX και KONVER, καθώς και του προγράμματος REGIS II[semigr ] φρονεί ότι, σε ένα πλαίσιο διεθνικής συνεργασίας, θα πρέπει να ενισχυθεί η συμπληρωματικότητα μεταξύ των Interreg και Meda[semigr ]

19. τονίζει ότι ο συνυπολογισμός του περιβάλλοντος στο πλαίσιο των Διαρθρωτικών Ταμείων και του Ταμείου Συνοχής είναι μια διαδικασία εν εξελίξει, η οποία θα πρέπει να αναπτυχθεί με βάση τον κατάλληλο έλεγχο[semigr ]

20. επιμένει ότι οι ενέργειες υπέρ των ΜΜΕ θα πρέπει να προσανατολίζονται κυρίως προς τις επιχειρήσεις οι οποίες στρέφονται προς την καινοτομία και την ανάπτυξη, όποιος κι αν είναι ο τομέας δραστηριότητάς τους[semigr ] καλεί την Επιτροπή να παρουσιάσει μια περιεκτική πρωτοβουλία για τις ΜΜΕ προκειμένου να διευκολύνει την πλήρη χρήση τους στην εσωτερική αγορά. Η πρωτοβουλία θα πρέπει να διαμορφωθεί με βάση υπάρχοντα προγράμματα[semigr ] διαρθρωτικά προγράμματα, όπως τα TACIS, PHARE και MEDA, θα πρέπει να αξιολογηθούν προκειμένου να συμβάλουν στον σκοπό αυτό[semigr ]

Κεφάλαιο 3: Εσωτερικές πολιτικές

Κοινωνική πολιτική

21. Υπενθυμίζει ότι οι πιστώσεις που αφιερώνονται στις κοινωνικές δράσεις, συμπεριλαμβανομένων των πιστώσεων του IV προγράμματος ισότητας ευκαιριών, μειώθηκαν ιδιαίτερα με τις περικοπές κατά τα προηγούμενα οικονομικά έτη, ενώ η Ένωση εξήγγειλε τη σταθερή πρόθεσή της να αγωνιστεί για την καταπολέμηση της ανεργίας[semigr ] ζητεί, κατά συνέπεια, από την Επιτροπή, να καταβάλει κάθε απαιτούμενη προσπάθεια για να προωθήσει προτάσεις προς την κατεύθυνση αυτή, λαμβάνοντας υπόψη τη σημερινή εμπλοκή σε αρκετά προγράμματα, κυρίως για λόγους νομικών βάσεων.

Δικαιοσύνη και Εσωτερικές Υποθέσεις

22. καταδικάζει την αδυναμία των κρατών μελών να συμφωνήσουν όσον αφορά σαφείς και πολυετείς προτεραιότητες σχετικά με τη χρηματοδότηση των μέτρων στον τομέα αυτό, αδυναμία που οφείλεται στην έλλειψη πολιτικής βούλησης εκ μέρους τους[semigr ] φρονεί ότι η εφαρμογή κοινών ενεργειών στον συγκεκριμένο τομέα απαιτεί τον σεβασμό του δημοσιονομικού κανονισμού ο οποίος, ιδιαίτερα, εξασφαλίζει κεντρικό ρόλο στην Επιτροπή[semigr ] φρονεί ότι ο έλεγχος του Ευρωπαϊκού Κοινοβουλίου, ως σκέλους της αρμόδιας για τον προϋπολογισμό αρχής, πρέπει να ενισχυθεί όσον αφορά τις δαπάνες που εμπίπτουν στον τίτλο VI της ΣΕΕ[semigr ] κρίνει ότι απαιτείται κοινοτική χρηματοδότηση στον τομέα της Δικαιοσύνης και των Εσωτερικών Υποθέσεων[semigr ]

Διευρωπαϊκά δίκτυα

23. λαμβανομένων υπόψη των περιορισμών στο πλαίσιο της δημοσιονομικής πειθαρχίας που επιβάλλουν οι εθνικές πολιτικές σταθεροποίησης και οι προσπάθειες για την επίτευξη σύγκλισης, φρονεί ότι η υλοποίηση των διευρωπαϊκών δικτύων, όπως αποφασίστηκε στις συνόδους κορυφής του Έσσεν και της Μαδρίτης, είναι απαραίτητη προκειμένου να τονωθούν η οικονομική δραστηριότητα και η απασχόληση[semigr ] εκτιμά ότι η χρηματοδότηση πρέπει να επικεντρωθεί σε υπαρκτά σχέδια (και όχι σε μελέτες), ενώ παράλληλα θα πρέπει να ληθεί μέριμνα ώστε να εξεταστούν και να ελεγχθούν οι συνέπειές τους στο περιβάλλον[semigr ]

24. φρονεί, εξάλλου, ότι η χρηματοδότηση των διευρωπαϊκών δικτύων εξακολουθεί πάντοτε να αποτελεί προτεραιότητα, δεδομένου ότι, με βάση τις συστάσεις του Ευρωπαϊκού Συμβουλίου της Μαδρίτης, η κατάλληλη χρηματοδότηση εξασφαλίζεται στο πλαίσιο της αναθεώρησης των δημοσιονομικών προοπτικών, συμπεριλαμβανομένων μέτρων όπως μέτρα που εξασφαλίζουν τη σταδιακή κάλυψη του κόστους μέσω πληρωμών από τους χρήστες και μέτρα που παρέχουν συμπληρωματική χρηματοδότηση μέσω δανείων και χρηματοδοτικών εγγυήσεων[semigr ] ζητεί από την Επιτροπή να ενημερώσει το Ευρωπαϊκό Κοινοβούλιο έως τα τέλη Ιουλίου 1996 σχετικά με την επίδραση των επενδύσεων στο πλαίσιο των Διευρωπαϊκών Δικτύων στη δημιουργία θέσεων απασχόλησης[semigr ]

Νεότητα, πολιτισμός και μέσα ενημέρωσης

25. υποστηρίζει την ανάγκη να συνεχισθεί, το 1997, η πρωτοβουλία που ανελήφθη κατά τη διάρκεια του προηγούμενου οικονομικού έτους, κυρίως όσον αφορά την εθελοντική πολιτική θητεία για τους νέους, σε συνδυασμό με άλλα προγράμματα που εγκρίθηκαν με τη διαδικασία συναπόφασης, όπως Socrates, Νεολαία για την Ευρώπη[semigr ] ζητεί από την Επιτροπή να προωθήσει τις πολιτιστικές πρωτοβουλίες, δίδοντας προτεραιότητα στην ευρωπαϊκή διάσταση[semigr ]

26. ζητεί από την Επιτροπή να βελτιώσει τη διοργανική συνεργασία, να συνεχίσει την εφαρμογή των εγκριθέντων κατά το 1996 προγραμμάτων ενημέρωσης των ευρωπαίων πολιτών, και ιδιαίτερα των νέων, και να εξασφαλίσει την εφαρμογή του προγράμματος για τον ενημερωτικό διάλογο επιδιώκοντας την υλοποίηση του μακροχρόνιου στόχου της δημιουργίας ενός ενημερωτικού συστήματος της Ευρωπαϊκής Ένωσης[semigr ]

Ίσες ευκαιρίες

27. ζητεί από την Επιτροπή να εφαρμόσει στο ακέραιο την συμφωνηθείσα αρχή της ενσωμάτωσης των ίσων ευκαιριών για γυναίκες και άνδρες σε όλες τις κοινοτικές πολιτικές και δραστηριότητες (mainstreaming), πράγμα που θα πρέπει να αντανακλάται στον προϋπολογισμό του 1997[semigr ]

Οικολογικοποίηση του προϋπολογισμού

28. εκφράζει την ικανοποίησή του για τη διαδικασία «οικολογικοποίησης» του προϋπολογισμού στον τομέα των διαρθρωτικών ταμείων, θεωρώντας, εντούτοις, ότι η τάση αυτή θα πρέπει να ενισχυθεί και σε άλλους τομείς όπως η γεωργία, οι μεταφορές και η ενεργειακή τεχνολογία (με βάση τα προγράμματα Thermie, Save και Altener)[semigr ] καλεί την Επιτροπή να συγκροτήσει Task Force για την Πράσινη Τεχνολογία και της ζητεί να παρουσιάσει, στο πλαίσιο του ΠΣΠ, τα στοιχεία που θα επιτρέψουν την αξιολόγηση των περιβαλλοντικών επιπτώσεων στους προαναφερθέντες τομείς[semigr ] ζητεί επίσης από τις ενδιαφερόμενες κοινοβουλευτικές επιτροπές να αρχίσουν διάλογο για το θέμα αυτό με την Επιτροπή[semigr ]

Έρευνα και Τεχνολογία

29. υπενθυμίζει ότι η αναθεώρηση και ενδεχόμενη αύξηση του 4ου προγράμματος πλαισίου για την έρευνα, την τεχνολογική ανάπτυξη και επίδειξη, όπως προβλέπεται στην απόφαση 1110/94/ΕΟΚ του Ευρωπαϊκού Κοινοβουλίου και του Συμβουλίου της 26ης Απριλίου 1994, σχετικά με το τέταρτο πρόγραμμα πλαίσιο της Ευρωπαϊκής Κοινότητας για κοινοτική δράση στον τομέα της έρευνας, τεχνολογικής ανάπτυξης και επίδειξης απαιτεί την ουσιαστική αναθεώρηση των σημερινών ανωτάτων ορίων της κατηγορίας 3 των δημοσιονομικών προοπτικών[semigr ] ζητεί, ως εκ τούτου, από το Συμβούλιο να καταλήξει σε συμφωνία με το Κοινοβούλιο το ταχύτερο δυνατόν σχετικά με την αναπροσαρμογή των δημοσιονομικών προοπτικών[semigr ]

30. φρονεί ότι οιαδήποτε αύξηση της χρηματοδότησης του 4ου προγράμματος πλαισίου για την έρευνα, τεχνολογική ανάπτυξη και επίδειξη θα πρέπει να συνοδεύεται από συμφωνία σχετικά με τη χρήση των επιπλέον πιστώσεων, προκειμένου να εξασφαλισθεί η ανταγωνιστικότητα της ευρωπαϊκής βιομηχανίας και να δοθεί η δυνατότητα στις μικρομεσαίες επιχειρήσεις να ανταποκριθούν στις περιβαλλοντικές απαιτήσεις και να συμβάλουν στην αύξηση της απασχόλησης[semigr ] επαναλαμβάνει το αίτημά του να μεταφερθούν οι διοικητικές δαπάνες που σχετίζονται με την έρευνα στο μέρος Α του προϋπολογισμού[semigr ]

Αλιευτική πολιτική

31. ζητεί από την Επιτροπή να συνοδεύσει τις προτάσεις του ΠΣΠ για το κεφάλαιο Β2-90 (εργασίες ελέγχου, επιθεώρησης και επιτήρησης στη θάλασσα) στον αλιευτικό τομέα με έγγραφα στα οποία θα διευκρινίζονται, για κάθε θέση χωριστά, οι προϋποθέσεις για το προτεινόμενο ποσόν[semigr ]

Ειδικές υπηρεσίες

32. υπενθυμίζει στην Επιτροπή να υποβάλει πρόταση, πριν από την πρώτη του ανάγνωση, με στόχο την εναρμόνιση των ρυθμίσεων των ειδικών υπηρεσιών για θέματα προϋπολογισμού και ελέγχου του προϋπολογισμού, όπως συμφωνήθηκε κατά την τριμερή σύσκεψη του Νοεμβρίου 1996 για τον προϋπολογισμό[semigr ] υπενθυμίζει ότι το Ευρωπαϊκό Γραφείο Σημάτων (Αλικάντε) και η Ευρωπαίκή Υπηρεσία Φαρμάκων (Λονδίνο) έχουν υποβάλει στο Ευρωπαϊκό Κοινοβούλιο δημοσιονομικές προβλέψεις με φθίνουσα συνεισφορά από τον προϋπολογισμό της Ευρωπαϊκής Ένωσης, η οποία θα πρέπει να διατηρηθεί εως ότου οι υπηρεσίες αυτές είναι ικανές να αυτοχρηματοδοτούνται από τα έσοδά τους[semigr ] οι υπηρεσίες εκείνες που αναμένεται ότι θα αυτοχρηματοδοτούνται θα μειώσουν τις συνεισφορές από τον γενικό προϋπολογισμό ανάλογα με τα δημοσιονομικά τους έσοδα[semigr ]

Μεταφορές

33. τονίζει τη σημασία που έχει η πολιτική μεταφορών για την οικονομική ανάπτυξη και την απασχόληση[semigr ] υπογραμμίζει ότι η πολιτική μεταφορών πρέπει να παρακολουθείται από άποψη βιωσιμότητας και να εξασφαλίζει υψηλό επίπεδο ασφάλειας για τους χρήστες, ενώ παράλληλα θα προσανατολίζεται σε φιλικότερους προς το περιβάλλον τρόπους μεταφοράς[semigr ] φρονεί, ως εκ τούτου, ότι θα πρέπει να υποστηριχθούν οι συνδυασμένες μεταφορές[semigr ]

Κεφάλαιο 4: Εξωτερικές Πολιτικές

34. υπενθυμίζει ότι οι προσπάθειες που αφιερώνονται στις γειτονικές χώρες της Ένωσης δεν θα πρέπει να πραγματοποιούνται εις βάρος των ευθυνών της Ένωσης έναντι του υπολοίπου κόσμου[semigr ]

35. πιστεύει ότι, στο πλαίσιο αυτό, είναι σημαντικό να υποστηριχθούν τα μέτρα που λαμβάνει η Ένωση για την παροχή βοήθειας στις αναπτυσσόμενες χώρες κυρίως μέσω της αναπροσαρμογής των μέτρων για την προστασία του περιβάλλοντος και, ειδικότερα, των τροπικών δασών[semigr ]

36. υπενθυμίζει την από μακρού χρονικού διαστήματος ισχύουσα δέσμευση του Ευρωπαϊκού Κοινοβουλίου να συνάπτει εταιρικές σχέσεις με τις αναπτυσσόμενες χώρες, με την βοήθεια τόσο των μέσων της Σύμβασης ΑΚΕ-ΕΕ όσο και των πολιτικών συνεργασίας οι οποίες χρηματοδοτούνται από τον κοινοτικό προϋπολογισμό[semigr ] τονίζει σχετικά ότι θα συνεχίσει να επαγρυπνεί για να εξασφαλίσει την ποιότητα των κοινοτικών ενισχύσεων καθώς και την αποτελεσματικότητα της διαχείρισης των ενισχύσεων αυτών[semigr ] τονίζει ότι

η ενδεχόμενη χρηματοδότηση του ΕΤΑ από τον προϋπολογισμό της Ένωσης το 1997 απαιτεί την αναθεώρηση των ανωτάτων ορίων του κεφαλαίου 4 των δημοσιονομικών προοπτικών και περιλαμβάνει αύξηση των ανωτάτων ορίων των ιδίων πόρων που πραγματοποιείται με κριτήριο την μέχρι τούδε χρηματοδότηση του ΕΤΑ[semigr ]

37. ζητεί από την Επιτροπή να παρουσιάσει σαφώς καθορισμένες προτεραιότητες όσον αφορά την οικονομική ενίσχυση της Ένωσης στο πλαίσιο των εξωτερικών πολιτικών, μέσω σχεδίων που θα περιλαμβάνονται στα τρία μεγάλα προγράμματα PHARE, TACIS και MEDA, καθώς και στο πλαίσιο των απαιτούμενων προσπαθειών για τη χρηματοδότηση της ανοικοδόμησης της πρώην Γιουγκοσλαβίας, η αποτελεσματικότητα και η ιδιαιτερότητα των οποίων θα μπορούν να εξυπηρετήσουν την προβολή της κοινοτικής δράσης σε ένα παγκόσμιο πλαίσιο, και διατηρεί την πεποίθηση ότι οι ενέργειες αυτές δεν μπορούν να εφαρμοσθούν εάν δεν αυξηθούν οι πόροι που διατίθενται σήμερα[semigr ]

38. υπενθυμίζει ότι θα πρέπει να διατηρηθεί η δημοσιονομική προσπάθεια υπέρ των παραδοσιακά δικαιούχων χωρών και ότι καλό θα είναι να μην εξανεμισθούν οι πόροι που υπάρχουν για τα προγράμματα αυτά (PHARE, TACIS και MEDA) κατανεμόμενοι σε άλλες χώρες, αντί των αρχικά προβλεπόμενων δικαιούχων[semigr ] ζητεί από την Επιτροπή να εκπονήσει έκθεση στην οποία θα διευκρινίζει την σημερινή κατανομή των πόρων[semigr ] ζητεί από την Επιτροπή να μεριμνήσει για τον ουσιαστικό έλεγχο και την αποτελεσματικότερη εκτέλεση όλων των προγραμμάτων που χρηματοδοτούνται στο πλαίσιο των TACIS, PHARE και MEDA[semigr ] υπενθυμίζει στην Επιτροπή και το Συμβούλιο ότι οι πολιτικές δεσμεύσεις σχετικά με οιαδήποτε μελλοντική διεύρυνση θα πρέπει να είναι συμβατές με τους πόρους του προϋπολογισμού και τις προτεραιότητες της Ένωσης[semigr ]

39. εκφράζει την ικανοποίησή του για την ενίσχυση και την ανάπτυξη της ΚΕΠΠΑ, όπου λαμβάνεται υπόψη ένας αυξανόμενος αριθμός κοινών ενεργειών με τη συμμετοχή του Ευρωπαϊκού Κοινοβουλίου, υπό την προϋπόθεση ότι οι κανόνες που θεσπίζονται στη Συνθήκη και στον δημοσιονομικό κανονισμό σχετικά με την εφαρμογή της θα τηρηθούν[semigr ] ζητεί από το Συμβούλιο να συμφωνήσει ως προς τις αρχές αυτές[semigr ]

40. καλεί την Επιτροπή, για την επίτευξη αποτελεσματικότερων ελέγχων και μεγαλύτερης διαφάνειας των δαπανών στον τομέα των διεθνών αλιευτικών συμφωνιών και χρηματοδοτικών πρωτοκόλλων, να βελτιώσει την ενημέρωση του Ευρωπαϊκού Κοινοβουλίου κατά τη διάρκεια των διαπραγματεύσεων και μετά την ολοκλήρωσή τους, και να παράσχει ενημέρωση σχετικά με την εφαρμογή των συμφωνιών και των πρωτοκόλλων και να υποδιαιρέσει το κονδύλι Β7-800 (διεθνείς αλιευτικές συμφωνίες) σε τρεις χωριστές θέσεις:

- μία σχετικά με τις ισχύουσες συμφωνίες[semigr ]

- μία σχετικά με τις νέες συμφωνίες και τις συμφωνίες που πρόκειται να ανανεωθούν κατά τη διάρκεια του τρέχοντος οικονομικού έτους[semigr ] Τα ποσά αυτά της θέσης θα παγώσουν έως ότου το Ευρωπαϊκό Κοινοβούλιο γνωμοδοτήσει[semigr ]

- μία σχετικά με τους διεθνείς οργανισμούς[semigr ]

41. είναι της γνώμης ότι ένα ουσιαστικό στοιχείο των συμφωνιών της Ένωσης που συνάπτουμε με άλλες χώρες του κόσμου είναι η καλύτερη πολιτιστική κατανόηση και ότι ο στόχος αυτός θα πρέπει να περιλαμβάνεται στα σχετικά πρωτόκολλα, ζητεί δε από την Επιτροπή να δώσει την δέουσα προσοχή στην ανάγκη καλύτερης πολιτιστικής κατανόησης[semigr ]

Κεφάλαιο 5: Δαπάνες διοικητικής λειτουργίας

42. συνειδητοποιεί ότι η εξέλιξη των οικονομικών δεικτών πρόκειται να οδηγήσει σε σημαντικούς περιορισμούς στο κεφάλαιο 5 των δημοσιονομικών προοπτικών, με πραγματική αύξηση της τάξης του 3,1% των διαθέσιμων πιστώσεων[semigr ] σημειώνει, εντούτοις, ότι περιθώριο 62,3 εκατ. Ecu παραμένει διαθέσιμο κάτω από το ανώτατο όριο του κεφαλαίου αυτού το 1996[semigr ] εκφράζει την ανησυχία του για την ανοδική τάση του ποσού των συντάξεων που καλύπτει ο κοινοτικός προϋπολογισμός[semigr ]

43. ζητεί από την Επιτροπή να παρουσιάσει έγγραφο αξιολόγησης της διοργανικής συνεργασίας, προκειμένου να υπάρξει αριθμητική αξιολόγηση των οικονομιών που πραγματοποιήθηκαν το 1996 σε πιστώσεις και ανθρώπινο δυναμικό και να συναχθούν συμπεράσματα για το ΠΣΠ 1997[semigr ]

44. ζητεί από την Επιτροπή να παρουσιάσει, ήδη στο πλαίσιο του ΠΣΠ, αυστηρότερα κριτήρια για ορισμένες δαπάνες σπουδών, σεμιναρίων και συνεδρίων που χρηματοδοτούνται σήμερα, χωρίς συγκεκριμένη αιτιολόγηση, από επιχειρησιακές δαπάνες[semigr ] υπενθυμίζει, εξάλλου, τα αιτήματα που υποβλήθηκαν κατά τη διάρκεια της προηγούμενης διαδικασίας για τη θέσπιση νέων κριτηρίων χορήγησης των επιδοτήσεων που καθορίζονται στο Τμήμα Α3 του προϋπολογισμού, καθώς και των επιδοτήσεων στα άλλα τμήματα του προϋπολογισμού που επιδιώκουν τους ίδιους στόχους[semigr ]

45. επιθυμεί να επισημάνει ότι η Κοινότητα διαμορφώνει τη δική της ακίνητη περιουσία[semigr ] καλεί, ως εκ τούτου, το σύνολο των θεσμικών οργάνων, στο πλαίσιο της συνέχισης των εργασιών διοργανικής συνεργασίας, να εκπονήσουν πρόταση που θα καταστήσει δυνατή την συγκέντρωση των δαπανών για ακίνητα στο πλαίσιο ενός τμήματος του προϋπολογισμού, εν πλήρει σεβασμώ των διατάξεων του δημοσιονομικού κανονισμού και συγκεκριμένα των άρθρων του σχετικά με τη χρηστή δημοσιονομική διαχείριση, το κόστος/ωφέλεια, τη δομή και την παρουσίαση του προϋοπολογισμού[semigr ]

Οργανόγραμμα

46. φρονεί ότι το έτος 1997 θα πρέπει να είναι το έτος της παγίωσης του οργανογράμματος της Επιτροπής, εξαιρουμένης της συνεχιζόμενης δημιουργίας θέσεων μετά τη διεύρυνση[semigr ] υπενθυμίζει το ψήφισμά του της 21ης Απριλίου 1994 για την πολιτική προσωπικού των κοινοτικών οργάνων ((ΕΕ C 128 της 09.05.1994, σελ. 366)), στο οποίο ζητείτο η διεξοδική αξιολόγηση, κάθε δυόμισυ χρόνια, των υπηρεσιών, προκειμένου να εκτιμώνται οι ανάγκες με βάση τις νέες πολιτικές προτεραιότητες και, στο πλαίσιο αυτό, ζητεί την υποβολή έκθεσης στην αρμόδια για τον προϋπολογισμό αρχή πριν από την πρώτη ανάγνωση του Κοινοβουλίου[semigr ]

47. καλεί την Επιτροπή, με βάση τις θέσεις απασχόλησης (κατηγορία και βαθμός) που δημιούργησε η αρμόδια για τον προϋπολογισμό αρχή αρχή λόγω της διεύρυνσης, να συμπεριλάβει στις καταστάσεις προβλέψεων ακριβή στοιχεία σχετικά με τον αριθμό των θέσεων που καλύφθηκαν και κατέχονται από υπηκόους των νέων κρατών μελών, καθώς και σχετικά με τον αριθμό αυτών που παραμένουν κενές στο ίδιο πλαίσιο[semigr ]

48. επικρίνει αυστηρότατα την Επιτροπή διότι τροποποίησε μονομερώς την απόφαση της αρμόδιας για τον προϋπολογισμό αρχής που αφορούσε τη δημιουργία, στον προϋπολογισμό του 1996, θέσεων απασχόλησης στις υπηρεσίες, η οποία ικανοποιούσε πλήρως το αρχικό αίτημα του θεσμικού αυτού οργάνου[semigr ] είναι της άποψης ότι ο προϋπολογισμός του 1997 δεν θα επιτρέψει τη δημιουργία νέων θέσεων ακόμη και αν το screening αποδείξει ότι είναι αναγκαία η δημιουργία των θέσεων αυτών, εάν προηγουμένως η Επιτροπή, τον Ιανουάριο του 1997, δηλαδή μετά την έγκριση του προϋπολογισμού του 1997, δεν υποβάλει πρόταση στην αρμόδια για τον προϋπολογισμό αρχή όσον αφορά το ανθρώπινο δυναμικό[semigr ]

49. ζητεί από την Επιτροπή να αναφέρει λεπτομερώς τα συγκεκριμένα μέτρα που έλαβε σε ό,τι αφορά τη βελτίωση της λειτουργίας των διοικητικών υπηρεσιών των οργάνων και υπενθυμίζει το ψήφισμά του της 21ης Απριλίου 1994, σχετικά με την πολιτική προσωπικού των κοινοτικών οργάνων και, ιδίως, την ανάγκη να διενεργείται περιοδικώς αξιολόγηση της λειτουργίας (screening)[semigr ]

50. καλεί την Επιτροπή να λάβει τα απαιτούμενα μέτρα για μία αξιολόγηση των υπηρεσιών η οποία, με βάση το υπάρχον δυναμικό, θα καταδεικνύει τις πολιτικές προτεραιότητες στις οποίες θα πρέπει να επικεντρωθεί το ανθρώπινο δυναμικό, και να ενεργήσει ώστε η εσωτερική αναδιάταξη να αποκτήσει ουσιαστικό νόημα[semigr ]

Αντιπροσωπείες

51. λαμβάνει γνώση των προσπαθειών που καταβάλλει η Επιτροπή για τη βελτίωση της παρουσίας των αντιπροσωπειών στις τρίτες χώρες[semigr ] επιβεβαιώνει τη σταθερή βούλησή του για την υλοποίηση αναδιάταξης πριν από οιαδήποτε αύξηση του δυναμικού σε σχέση με το 1995[semigr ] φρονεί ότι η εξέλιξη των εξωτερικών σχέσεων της Ένωσης επιβάλλει αναδιάρθρωση των αντιπροσωπειών κατά τρόπο ώστε να υπάρχει πιο συγκεντρωμένη παρουσία σε περιφερειακό επίπεδο[semigr ]

52. επιβεβαιώνει τα αιτήματα που υποβλήθηκαν κατά τη διάρκεια της διαδικασίας του προϋπολογισμού 1996 όσον αφορά την ανάγκη εκ νέου αξιολόγησης των αναγκών σε ανθρώπινο δυναμικό, μέσω της περιφερειοποίησης των αντιπροσωπειών[semigr ] καλεί την Επιτροπή να υποβάλει σχέδιο για τη δημιουργία μιας πραγματικής εξωτερικής ευρωπαϊκής υπηρεσίας, πριν από την έγκριση του ΠΣΠ 1997 από την Επιτροπή[semigr ]

53. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή καθώς και στα άλλα θεσμικά και λοιπά όργανα της Ένωσης.